# Általános információk:

**Tanterv:** Építészmérnöki BSc, Építőművész BA, Építészmérnök osztatlan MSc

**Tantárgy neve: Építészeti Elmélet 3**

**Tantárgy kódja:** EPE066MN

**Szemeszter:** 3

**Kreditek száma: 3**

**A heti órák elosztása:** 2/0/0

**Értékelés:** vizsga (v)

**Előfeltételek: Építészeti elmélet 2.**

Tantárgy felelős: Dr. habil Molnár Tamás, egyetemi docens

 Iroda: 7624 Magyarország, Pécs, Boszorkány u. 2. B-341

 E-mail: tmolnar@mik.pte.hu

## Tárgyleírás

Építészeti alapfogalmak megismerése. A gótikus kortól a barokkig terjedő időszak áttekintése korszakok, kultúrák, építkezési módok szerint a világon és Magyarországon.

## Oktatás célja

A tantárgy célja építészeti alapfogalmak megismerése, mely az építészettörténet alapját képezi. Az építészet fejlődésének áttekintése során a hallgatók megismerik a legfontosabb korszakokat, kultúrákat. Az előadások során az elméleti, történelmi környezet bemutatása mellett sor kerül egy-egy korszak épületeinek elemzésére mind építészeti mind szerkezeti szempontból is.

## Tantárgy tartalma

A tantárgy keretében a gótikus építészet jellemzőit, a reneszánsz építészet és a barokk korszak legfőbb alkotásait ismerhetik meg a hallgatók.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudományegyetem* ***Tanulmányi és Vizsgaszabályzata (TVSZ)*** *az irányadó.*

Féléves feladatválasztás legkésőbb a 3. hét órarend szerinti óráig.

Vizsga felvétele a Neptun-ban.

A hallgatók az elméleti törzsanyagból számolnak be a vizsgaidőszakban írásbeli vizsga keretében.

A szemeszterben megszerezhető pontszámok részletezése:

Féléves rajzfeladat: 40 pont (min. 20 pont)

Vizsga: 60 pont (min. 30 pont)

A félév során megszerezhető összpontszám: 100 pont

Érdemjegy - pontrendszer

85 – 100 5 (jeles)

71 – 84 4 (jó)

60 – 70 3 (közepes)

50 – 59 2 (elégséges)

0 - 49 1 (elégtelen)

## Szakirodalom

Kötelező szakirodalom:

Szentkirályi Zoltán: Az építészet világtörténete I-II. Budapest, 2004.

Sisa József-Dora Wiebenson: A magyarországi építészet története, Budapest. 1998.

Ajánlott szakirodalom:

Trachtenberg M. & Hyman I., Architecture - from Prehistory to Post-Modernism, Prentice-Hall, 2003. New Jersey

Watkin D. A History of Western Architecture (5th edition), Laurence King Publishing, 2011. London

## Oktatási módszer

Az előadások során a hallottak alapján vitaébresztő kommunikáció zajlik. A félév során a hallgatók elkészítik egyéni feladatukat.

# Részletes tantárgyi program és követelmények

## Program heti bontásban

1. hét: Féléves tematika ismertetése

2. hét: Előadás: A megalitikustól a románkori építészetig

3. hét: Előadás: A korai gótika és a francia gótika

4. hét: Előadás: Angol gótika és a késői gótika

5. hét: Előadás: Gótikus építészet Magyarországon

6. hét: Féléves rajzfeladat konzultációja

7. hét: Előadás: Korai és érett reneszánsz építészet Európában

8. hét: Előadás: Késő reneszánsz építészet Európában

9. hét: Előadás: Reneszánsz építészet Magyarországon

10. hét: Tavaszi szünet

11. hét: Előadás: Barokk építészet Olaszországban

12. hét: Előadás: Késő barokk építészet Európában

13. hét: Féléves rajzfeladat konzultációja

14. hét: Előadás: Barokk építészet Magyarországon

 **Féléves rajzfeladat beadása**

15. hét: **Féléves rajzfeladat pótlólagos beadása**

**Az előadások távoktatásban kerülnek megtartásra az órarend szerinti időpontban. A távoktatás webes felülete a Microsoft Teams applikáció.**

## Feladatleírás

A kapott egyéni feladat kutatása, feldolgozása.

A feladat a kapott épület megismerése után kézi rajz készítése az épületről egy A/3-as lapra. A lapon szerepelnie kell az épület alaprajzának, metszetének és/vagy homlokzatának, valamint egy perspektivikus ábrának. Ezen felül szerepelhet még az adott épület jellemző külső vagy belső részlete. A rajzok A/3-as lapon történő elhelyezését a hallgatónak kell megterveznie, figyelembe véve, hogy minden rajznak arányosnak és értelmezhetőnek kell lennie. A rajzokat el kell látni alapvető feliratozással (alaprajz, hosszmetszet stb.). A lapon szerepelnie kell a hallgató nevének, szakjának, a tantárgy nevének, a tantárgyfelelős oktató nevének, valamint a dátumnak. A lapot nem kell keretezni. A rajzfeladat elkészítése tetszőleges szabadkézi technikával történhet, de ajánlott a grafitceruza használata. Számítógép használata nem engedélyezett.

A rajzfeladatot be kell mutatni a félév folyamán a tantárgyfelelős oktatónak a tematikában rögzített időpontban. A feladat leadási határideje a félév 14. heti órájának kezdete.

**A rajzfeladat beadása digitálisan történik. Az elkészített rajzfeladatról fényképezőgéppel vagy telefonnal pontos fényképet kell készíteni. A fényképezőgépek objektívje torzíthatja a képet. Oda kell figyelni a fénykép készítésekor, hogy az objektív a rajz felett középen helyezkedjen el a rajzlapra merőleges helyzetben. Az elkészített fotót JPG formátumban kell elmenteni és fel kell tölteni a Microsoft Teamsbe a tantárgyhoz tartozó csoport Általános csatornájába a fájlok közé. A fájl neve: *Hallgató neve\_épület neve.jpg***

Pécs, 2021.02.01.

 Dr. Molnár Tamás

 tantárgyfelelős